

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov slovenského jazyka** |
| 1. Dátum stretnutia pedagogického klubu | 09.12.2019 |
| 1. Miesto stretnutia pedagogického klubu | Zborovňa II. stupňa |
| 1. Meno koordinátora pedagogického klubu | Mgr. Jana Gičová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je analyzovať nácvik jednoduchých ústnych slohových útvarov na hodinách slovenského jazyka a literatúry na I. a II. stupni základnej školy.  **Kľúčové slová:** slohová výchova, ústny prejav, prozodické vlastnosti reči, komunikácia |
| 1. **Hlavné body, témy stretnutia, zhrnutie priebehu stretnutia:** 2. Slohová výchova 3. Jednoduché ústne slohové útvary 4. Analýza nácvikov jednoduchých ústnych slohových útvarov     Téma stretnutia: Slohová výchova I.  V úvode stretnutia sa jeho členky venovali komunikácii - komunikačné zručnosti sú nevyhnutnou životnou potrebou každého človeka. Schopnosti a zručnosti efektívne komunikovať, zaujímavo hovoriť, tvoriť bezchybné súvislé texty, štylizovať a spisovne sa vyjadrovať sú základnými piliermi spoločenskej komunikácie. Práve preto je nevyhnutné vytvoriť už v školskom prostredí predpoklady na to, aby dieťa od začiatku školskej dochádzky prešlo od osvojenia si slohových vedomostí až k získavaniu jazykových a komunikačných zručností využiteľných v každodennom živote. Slohová výchova má v tomto kontexte nenahraditeľné miesto.  Členky klubu sa jednoznačne zhodli v tom, že v živote oveľa viac hovoríme ako píšeme. Z tohto dôvodu je potrebný sústavný slohový nácvik v ústnych prejavoch.  Žiaci 1. ale aj 2. stupňa základnej školy radi rozprávajú svoje zážitky a skúsenosti. Plynulý ústny prejav vyžaduje väčšiu pohotovosť ako písaný prejav. Na stretnutí odznel názor, že túto pohotovosť žiaci získavajú nielen na hodinách slohu, ale aj na ostatných vyučovacích predmetoch a mimoškolských aktivitách.  Z analýzy jednoduchých ústnych slohových útvarov vyplynulo, že žiaci vybraných ročníkov si často vôbec neuvedomujú potrebu dodržiavať prozodické vlastnosti reči – najmä vetný prízvuk, pauzy (ktoré modifikujú prejav podľa rozličných okolností). Práve tejto oblasti je potrebné na vyučovacích hodinách venovať zvýšenú pozornosť, a to nielen na hodinách slohu, ale aj na hodinách čítania a literatúry nácvikom čítania umeleckých textov. |
| 1. **Závery a odporúčania**   V závere stretnutia sa členky klubu zhodli na tom, že tvorením ústnych prejavov cvičíme žiakov najmä v pohotovom vyjadrovaní. Zároveň je veľmi dôležité využívať medzipredmetové vzťahy - každá odpoveď žiaka má byť ucelený slohový prejav. A samozrejme nezabudli ani na to, že dobrou prípravou na samostatné prejavy žiakov je výrazné čítanie a najmä umelecký prednes poézie a prózy, ktorý so žiakmi vybraných ročníkov precvičujú na hodinách čítania a literárnej výchovy (s dôrazom na dodržiavanie prozodických vlastností reči). |

|  |  |
| --- | --- |
| 1. Vypracoval (meno, priezvisko) | Mgr. Jana Gičová |
| 1. Dátum | 12.12.2019 |
| 1. Podpis |  |
| 1. Schválil (meno, priezvisko) | RNDr. Miriam Melišová |
| 1. Dátum | 23.12.2019 |
| 1. Podpis |  |

**Príloha:**

Prezenčná listina zo stretnutia pedagogického klubu